Nikolai Ramm Østgaard

Se også farfaren, fogd og forfatter Nicolai Ramm Østgaard

Nikolai Ramm Østgaard (1885–1958) var en norsk offiser som ved siden av sin militære karriere også hadde nasjonale og internasjonale verv innen idretten, blant annet som mangeårig president i Det internasjonale skiforbund. Som fotballspiller ble han norgesmester tre ganger.

 Militær karriere 
mini|SFK Lyn som norgesmestere i 1908 Østgaard i midten bak.
Østgaard ble uteksaminert fra Krigsskolen som løytnant i 1908. Han hadde også utdanning som gymnastikklærer, og underviste i gymnastikk og matematikk ved flere skoler i Kristiania mellom 1908 og 1913. I 1914 ønsket kong Haakon VII en lærer til kronprins Olav. Rektor Sigurd Halling anbefalte Østgaard, som fikk stillingen. Østgaard ble dermed ansvarlig for kronprinsens fysiske fostring og utdannelse. Samarbeidet fortsatte etter kronprinsens skolegang, og Østgaard ble i 1924 utnevnt til kronprinsens adjutant.

Samtidig med sitt arbeid for kronprinsen, hadde Østgaard også andre militære oppgaver i Garden. I 1921, da han også ble forfremmet til kaptein, var han ved Akershus Infanteriregiment nr. 4 (IR 4). Han ble major i 1935 og oberstløytnant i 1940. I 1940 fulgte han først kronprinsesse Märtha og prinsen og prinsessene til Sverige, før han fulgte kongen, kronprinsen og regjeringen med HMS «Devonshire» til Storbritannia.

Etter kongefamiliens hjemkomst til Norge i 1945, ble Østgaard utnevnt til overadjutant og forfremmet til oberst.

 Idrettskarriere 
Som skiløper ble Østgaard flere ganger premiert både i langrenn, hopp og kombinert, blant annet i Holmenkollen. Som fotballspiller vant han Norgesmesterskapet i 1908, 1910 og 1911 med SFK Lyn og var tapende finalist i 1905 med Akademisk Fotballklub.

Hans karriere som idrettsleder begynte i 1909, da han ble formann i Kristiania skikrets. Deretter var han formann i Ski- og Fotballklubben Lyn i 1911 og 1912. Han var også formann i Foreningen til Ski-Idrettens Fremme 1925–1927 og Norges Skiforbund 1927–1930. For Det internasjonale skiforbundet var han visepresident 1928–1934, dets andre president 1934–1951 og endelig ærespresident.

 Privatliv 
mini|Nikolai Ramm Østgaard i gravferden til kong Haakon i Oslo 1. oktober 1957.
Østgaard var barnebarn av Nicolai Ramm Østgaard. I 1916 giftet han seg med Ragni Gullichsen (1894–1956), som fra 1929 var kronprinsesse Märthas hoffdame, og som etter kronprinsessens død i 1954 ble hoffdame for prinsesse Astrid. Østgaard utga i 1957 boka «Olav, Norges konge». Deres sønn Rolf Ramm Østgaard (født 1923) ble arkitekt.

 Utmerkelser 
Østgaard  mottok en rekke ordener og utmerkelser for sitt virke.
 Storkors av St. Olavs Orden (1958; Kommandør m/stj. 1945; Kommandør 1939; Ridder av 1. kl. 1937)
 Kongens fortjenstmedalje i gull
 Deltagermedaljen
 Kong Haakon VIIs minnemedalje i gull
 Kong Haakon VIIs jubileumsmedalje 1905–1930
 Kong Haakon VIIs jubileumsmedalje 1905–1955
 Haakon VIIs 70-årsmedalje
 Idrettsmedaljen i gull
 1. klasse av Tyske olympiske ærestegn
 Ærestegnet for fortjenester i gull
 Offiser av Kroneordenen
 Kommandør av 1. grad av Dannebrog
 Storkors av Etiopias stjerneorden
 Kommandør av Finlands hvite roses orden
 Finlands olympiske fortjenstmedalje
 Ridder av den Æreslegionen
 Honorær kommandørridder av Royal Victorian Order
 Kong Georg VIs kroningsmedalje
 Dronning Elizabeth IIs kroningsmedalje
 Storkors av Falkeordenen
 Stort æreskors med stjerne av Oranje-husordenens kroneorden (Kroneordenen)
 Kommandørkors av Ordenen Polonia Restituta
 Kommandør av Den saksisk-ernestinske husorden
 Kommandør av 1. klasse av Sverdordenen
 Kommandør av 1. klasse av Nordstjerneordenen
 Kommandør av Vasaordenen
 Kong Gustaf Vs olympiske medalje 1912
 Ridder av den Den hvite løves orden
På foto fra 1944 har Østgaard Hærens skyttermerke, Skimerket og Det militære idrettsmerke. 

 Referanser 

 Kilder 
  Artikkel i Norsk biografisk leksikon
 Artikler i Aftenposten'' 1914–1958

 Eksterne lenker 


Kategori:Norske fotballspillere
Kategori:Fotballspillere for Lyn Fotball
Kategori:Sportsfunksjonærer
Kategori:Norske idrettsledere
Kategori:Presidenter i Norges Skiforbund
Kategori:Offiserer i Hæren (Norge)
Kategori:Norsk militært personell under andre verdenskrig
Kategori:Storkors av St. Olavs Orden
Kategori:Kongens fortjenstmedalje i gull
Kategori:Haakon VIIs 70-årsmedalje
Kategori:Kommandører av 1. grad av Dannebrogordenen‎
Kategori:Finlands hvite roses orden
Kategori:Nordstjerneordenen
Kategori:Sverdordenen
Kategori:Vasaordenen
Kategori:Ordenen Polonia Restituta
Kategori:Æreslegionen
Kategori:Ærestegnet for fortjenester
Kategori:Norgesmestere i fotball
Kategori:Personer tilknyttet Det kongelige hoff
Kategori:Personer fra Oslo